Diari Oficial de la Generalitat Valenciana


Sumari del DOGV 3526, del 28-06-1999 (1999/5011)

ACORD de 26 d'abril de 1999, de la Comissió Territorial d'Urbanisme de Castelló de la Plana, relatiu a la modificació del Pla General de l'Alcora a la zona de Porcelanite.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5011


Data del document
:   26-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alcora, l'
    * pla d'urbanisme

ACORD de 26 d'abril de 1999, de la Comissió Territorial d'Urbanisme de Castelló de la Plana, relatiu a la modificació del Pla General de l'Alcora a la zona de Porcelanite. [1999/S5011]
  
«Vist l'expedient relatiu a la modificació del Pla General de l'Alcora a la zona de Porcelanite, i de conformitat amb els següents
  
Antecedents
  
Primer
  
El Ple de l'Ajuntament de l'Alcora, en sessió celebrada el 3 de març de 1998, va adoptar l'acord de sotmetre a exposició pública la modificació del Pla General en el canvi de classificació de sòl no urbanitzable a sòl urbà industrial 4B d'una àrea al costat de la mercantil Porcelanite. L'exposició pública es va produir mitjançant edictes inserits en el periòdic Mediterráneo de 17 de març de 1998 i en el Diari Oficial de la Generalitat Valenciana número 3.216, de 2 d'abril de 1998, sense que es presentara cap al·legació. El Ple de l'Ajuntament en data 2 de juny de 1998, va acordar aprovar provisionalment la citada modificació.
  
Segon
  
La documentació aportada consisteix en memòria informativa i justificativa, estudi d'impacte ambiental i nous plans d'ordenació número 2-B, 9-B i 14-B del Pla General.
  
Tercer
  
L'objecte de la modificació és la classificació com a sòl urbà industrial amb la zona d'ordenança 4B d'una parcel·la de 5.392 m² adjacent al sòl urbà industrial, i que té la classificació de no urbanitzable agrícola.
  
La finalitat última és possibilitar l'ampliació d'una activitat industrial ubicada en sòl urbà, i que ve necessària l'expansió fins i tot en el sòl no urbanitzable annex a la línia delimitadora de sòl urbà.
  
Quart
  
El sotssecretari d'Urbanisme i Ordenació Territorial va resoldre, en data 21 d'abril de 1998, donar trasllat de l'informe previ emés en relació amb el tràmit de concert previ previst en l'article 38.1 de la Llei Reguladora de l'Activitat Urbanística, en el qual es van realitzar determinades observacions a tenir present en el document definitiu.
  
2. En data 1 de març de 1999, el director general per al Desenvolupament Sostenible va dictar declaració d'impacte ambiental en què estimava acceptable, des del punt de vista ambiental, la modificació Puntual del Pla General d'Ordenació Urbana de l'Alcora d'ampliació del sòl urbà industrial al costat de Porcelanite, en la partida Pla de Morvedre, projecte promogut per l'Ajuntament, sempre que es complesquen els següents condicionants:
  
Es realitzarà una correcta gestió dels residus generats, mitjançant la retirada dels residus d'obra a abocadors controlats, així com la resta dels residus generats per l'activitat segons la seua naturalesa específica i la legislació sectorial que li siga d'aplicació.
  
Prèviament al funcionament de l'activitat haurà de disposar del corresponent document d'acceptació dels residus tipificats com a tòxics i perillosos, emés per un gestor autoritzat. El mencionat document es remetrà a aquesta Direcció General dins de l'informe a realitzar sobre el programa de vigilància ambiental.
  
El condicionament de la parcel·la s'efectuarà evitant talussos i terraplens d'altures elevades, adaptant-se al màxim a la configuració topogràfica actual del terreny i aprofitant les àrees naturals existents per a la creació de les zones verdes.
  
S'implantaran les zones enjardinades i barrera vegetal en el sector nord-est, limítrof amb el camí Vell de Castelló i amb el sòl no urbanitzable de protecció agrícola. Es realitzarà una plantació perimetral de xiprers de 2m d'altura, amb una densitat de dues unitats per metre lineal.
  
L'emmagatzematge de matèries susceptibles de ser dispersades pel vent, es realitzarà aplicant totes les mesures necessàries que eviten la mencionada dispersió: construcció de pantalles vegetals captadores de pols, reg periòdic dels materials, semisoterrar dels llocs d'emmagatzematge, reg periòdic amb camió cisterna dels camins per a circulació interna de la maquinària, i s'efectuarà la humectació dels monticles d'argila mitjançant la utilització d'aspersors de reg mòbils. Caldrà elaborar un informe en el qual s'indique l'adopció d'aquestes mesures correctores amb descripció en detall d'aquestes, el mencionat informe es remetrà a aquesta Direcció General per a la supervisió i vistiplau, prèviament al funcionament de la indústria i en qualsevol cas en un termini màxim de dos mesos després de l'autorització per l'òrgan substantiu.
  
S'elaborarà un programa de vigilància ambiental mitjançant el qual s'efectue el seguiment i efectivitat de les mesures correctores que s'establesquen, així com la possible modificació d'aquestes per aconseguir la minimització dels impactes previstos.
  
Si durant la construcció de les obres es produïra alguna troballa de restes arqueològiques, es paralitzaran immediatament les obres i es comunicarà el fet a la Direcció General de Patrimoni Artístic de la Conselleria de Cultura d'acord amb la Llei 16/1985, del Patrimoni Històric Espanyol.
  
Altres condicionants de caràcter ambiental que es deriven de les autoritzacions sectorials preceptives.
  
Fonaments de dret
  
Primer
  
La tramitació de la modificació ha estat correcta, de conformitat amb el que estableix l'article 38 i concordants de la Llei 6/1994, de 15 de novembre, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del compliment del que disposa l'article 27 de la LRAU.
  
Tercer
  
La modificació planteja un dels supòsits previstos en l'article 43.2 de la LRAU, ja que es produeix una reclassificació de sòl no urbanitzable en la classe de sòl urbà, per això en compliment del citat article s'ha elaborat un Estudi d'Impacte Ambiental, i s'ha emés la preceptiva Declaració d'Impacte, amb caràcter previ a la seua aprovació definitiva, en el sentit d'estimar acceptables els canvis introduïts per la modificació i haurà de tenir present alguns condicionants. Aquests condicionants més que incidir sobre el canvi en si, proposat per la modificació, semblen regular les condicions en què la futura implantació industrial haurà de desenvolupar-se, per la qual cosa haurà de ser en el moment de l'oportuna llicència d'obres i activitat on hauran de fer-se aplicables.
  
Per un altre costat no és d'aplicació el que disposa l'article 55.2 de la LRAU ja que no és possible tramitar una declaració d'interés comunitari que possibilite l'ampliació de la indústria ateses les necessitats que estableix el document i les característiques intrínseques al planejament urbanístic municipal.
  
Quart
  
En relació a l'adequació del que estableix l'article 55.5 de la LRAU, en el qual es disposa que les modificacions que classifiquen com a urbà o urbanitzable el que prèviament és no urbanitzable han de complir el que disposen els articles 55.1 i 55.3, així com garantir rigorosament, amb mesures anàlogues a les previstes en l'article 30.2 l'especial participació pública en les plusvàlues que generen, en el document definitiu s'han corregit les deficiències advertides en compliment d'aquest requisit, i s'adopten mesures que consideren l'adopció d'aquesta especial exigència, estimades en aquest cas, en la cessió del 20% de l'aprofitament objectiu com a excedent d'aprofitament en favor de l'administració actuant.
  
Cinqué
  
En relació amb la documentació aportada, cal assenyalar que aparentment, no és objecte de la modificació establir una normativa urbanística nova per a la parcel·la, ni modificar la que el document indica que és d'aplicació, que és la subzona 4B del sòl urbà industrial del Pla General d'Alcora, per tant, les normes reguladores que en aquesta modificació s'introdueixen s'entendran com de caràcter merament informatiu.
  
Per una altra part, s'ha detectat que els plans 9.B d'ordenació i zonificació i 14.B d'alineacions i rasants, ambdós a escales 1:2.000, que haurien de reflectir el planejament vigent, no consideren els canvis introduïts en el planejament amb la incorporació de modificacions aprovades definitivament recentment, per la qual cosa haurà de corregir-se aquest defecte perquè així puguen substituir convenientment als vigents del Pla General.
  
Sisè
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general, en l'actualitat sotssecretari, d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que antecedeix, la Comissió Territorial d'Urbanisme, acorda:
  
Aprovar definitivament la modificació puntual del Pla General de l'Alcora, en el canvi de classificació de sòl no urbanitzable agrícola en la classe de sòl urbà, al costat de la mercantil Porcelanite.
  
Contra aquest acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant el conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.»
  
Castelló de la Plana, 26 d'abril de 1999.- El sotssecretari de la Comissió Territorial d'Urbanisme: Fernando Renau Faubell.